ai4bharat/Pralekha huggingface dataset:
ഊര്ജ്ജ മന്ത്രാലയം
ഗ്രീൻ ഹൈഡ്രജനിൽ ഇന്ത്യയുമായി സഹകരിക്കാൻ ബ്രിട്ടൻ സന്നദ്ധത അറിയിച്ചു
ന്യൂഡൽഹി , ആഗസ്റ്റ് 17, 2021
2021 മാർച്ച് വരെയുള്ള കാലയളവിൽ കാര്യക്ഷമമല്ലാത്ത 16369 മെഗാവാട്ട് താപനിലയങ്ങൾ ഇന്ത്യ നിർത്തലാക്കി. ഇന്ന് കേന്ദ്ര ഊർജ്ജ മന്ത്രി ശ്രീ ആർ കെ സിംഗ്, COP26 അധ്യക്ഷൻ അലോക് ശർമ്മയുമായി നടത്തിയ കൂടിക്കാഴ്ചയിലാണ് ഇക്കാര്യം വ്യക്തമാക്കിയത്. കൽക്കരി വൈദ്യുത നിലയങ്ങൾ ഘട്ടം ഘട്ടമായി നിർത്തലാക്കുന്ന വിഷയം COP26 അധ്യക്ഷൻ യോഗത്തിൽ ഉന്നയിച്ചു. കേന്ദ്ര സെക്രട്ടറി , സെക്രട്ടറി , ഇന്ത്യയിലെ ബ്രിട്ടീഷ് ഹൈക്കമ്മീഷണർ തുടങ്ങിയവരും യോഗത്തിൽ പങ്കെടുത്തു.
ഗ്രീൻ ഹൈഡ്രജനിൽ ഇന്ത്യയുമായി സഹകരിക്കാനുള്ള ബ്രിട്ടന്റെ സന്നദ്ധത ശ്രീ അലോക് ശർമ്മ അറിയിച്ചു.പാരീസ് ഉടമ്പടി പ്രകാരം കാലാവസ്ഥാ വ്യതിയാനം ചെറുക്കുന്നതിനുള്ള 100 ബില്യൺ ഡോളർ ധനസഹായത്തിനുള്ള നിർദേശം യാഥാർത്ഥ്യമാക്കാൻ കഴിയുന്ന ഒരു ഹരിത ഊർജ്ജ ലോക ബാങ്ക്  സ്ഥാപിക്കാനുള്ള സാധ്യത പരിശോധിക്കാൻ ഇരുപക്ഷവും സന്നദ്ധത വ്യക്തമാക്കി. COP26 വിജയകരമായി സംഘടിപ്പിക്കുന്നതിന് ബ്രിട്ടൻ ഇന്ത്യയുടെ പിന്തുണ അഭ്യർത്ഥിച്ചു.
ഓഫ്ഷോർ വിൻഡ് പദ്ധതികളിൽ  ബ്രിട്ടനുമായി സഹകരിക്കാനുള്ള ഇന്ത്യയുടെ താൽപര്യം ശ്രീ ആർകെ സിംഗ് അറിയിച്ചു. സംഭരണ ചെലവ് കുറയ്ക്കുന്നതിന് വികസിത രാജ്യങ്ങളും വികസ്വര രാജ്യങ്ങളും ഒരുമിച്ച് പ്രവർത്തിക്കേണ്ടതിന്റെ ആവശ്യകതയും അദ്ദേഹം ഊന്നിപ്പറഞ്ഞു.
പാരീസ് ഉടമ്പടി പ്രകാരം നിശ്ചയിച്ചിട്ടുള്ള ദേശീയ ലക്ഷ്യങ്ങൾക്ക്  അനുസൃതമായി പ്രവർത്തിക്കുന്ന ഏക G20 രാജ്യമാണ് ഇന്ത്യയെന്ന് അദ്ദേഹം പ്രതിനിധികളെ അറിയിച്ചു.
2030 ആകുമ്പോഴേക്കും 450 മെഗാവാട്ട് പുനരുപയോഗ ഊർജ്ജ ശേഷിയെന്ന ഇന്ത്യയുടെ മഹത്തായ ലക്ഷ്യം കണക്കിലെടുത്ത് സംഭരണ ശേഷി വർദ്ധിപ്പിക്കേണ്ടതിന്റെ ആവശ്യകതയെക്കുറിച്ചും കൂടിക്കാഴ്ചയിൽ ചർച്ചകൾ നടന്നു.
IE/SKY
(Visitor Counter : 171
പ്രത്യേക സേവനങ്ങളും ഫീച്ചറുകളും
സി ടി സി ആർ ഐയിൽ ചെറുധാന്യ മ്യൂസിയം
അന്തർദേശീയ ചെറുധാന്യ വർഷാഘോഷത്തിന്റെ ഭാഗമായി ഭക്ഷണത്തിൽ ചെറുധാന്യങ്ങൾക്കുള്ള പ്രാധാന്യത്തെക്കുറിച്ച് അവബോധമുണ്ടാക്കാനായി തിരുവനന്തപുരം ശ്രീകാര്യത്തെ കേന്ദ്ര കിഴങ്ങു വിള ഗവേഷണ സ്ഥാപനത്തിൽ  വിവിധ ചെറുധാന്യങ്ങളുടെ മ്യൂസിയം തുടങ്ങി.
ഇതോടനുബന്ധിച്ചു് നടന്ന ചടങ്ങിൽ റാഗി, ചാമ, മണിച്ചോളം, വരഗ്, പനിവരഗ്, തിന, ചാമ, ചാമപൊതവൽ, കുതിരവാലി, കമ്പം തുടങ്ങിയ ചെറുധാന്യങ്ങളുടെ നടീൽ സി ടി സി ആർ ഐ ഡയറക്ടർ ഡോ. ജി. ബൈജു ഉൽഘാടനം നിർവ്വഹിച്ചു
. കിഴങ്ങു വിള - ചെറുധാന്യ അധിഷ്ഠിത മൂല്യ വർദ്ധിത ഉല്പന്നമായ 'മിൽട്ടാ' എന്ന കുക്കീസ് അടുത്ത കാലത്ത് കേന്ദ്ര കിഴങ്ങു വിള ഗവേഷണ സ്ഥാപനം പുറത്തിറക്കിയിരുന്നു . ഇത്തരം കൂടുതൽ ഉല്പന്നങ്ങളുടെ ഗവേഷണം നടന്നുവരികയാണ്.
-ND-
(Visitor Counter : 55
ആഭ്യന്തരകാര്യ മന്ത്രാലയം
ഇന്ത്യയിൽ തങ്ങുന്നവിദേശ പൗരന്മാർക്ക് മെയ് 3 വരെ നയതന്ത്ര സേവനം തുടരും
ന്യൂഡൽഹി, ഏപ്രിൽ 18, 2020
കോവിഡ് 19 പടരുന്ന സാഹചര്യത്തിൽ യാത്രാ നിയന്ത്രണത്തെത്തുടർന്ന് ഇന്ത്യയിൽ തങ്ങുന്ന വിദേശപൗരൻമാർക്ക് 2020 ഏപ്രിൽ 30 വരെ നയതന്ത്ര സേവനം നൽകാൻ 28.03.2020 ന് കേന്ദ്ര ആഭ്യന്തര മന്ത്രാലയം അനുവാദം നൽകിയിരുന്നു .
ഇപ്പോൾ വിഷയം വീണ്ടും പരിഗണിച്ച ശേഷം നിലവിൽ ഇന്ത്യയിൽ തങ്ങുന്ന വിദേശപൗരന്മാർക്ക് നൽകിവരുന്ന ഫോറിനേഴ്സ് റീജിയണൽ രജിസ്ട്രേഷൻ ഓഫീസിന്റെയും ഫോറിനേഴ്സ് രജിസ്ട്രേഷൻ ഓഫീസിന്റെയും സേവനം നീട്ടിനൽകാൻ തീരുമാനിച്ചു.
 മുതൽ 03.05.2020  വരെയുള്ള സമയപരിധിയിൽ കാലഹരണപ്പെട്ടേക്കും. അത്തരം വിസകൾ അവർ ഓൺലൈനായ അപേക്ഷ നൽകിയ ശേഷം സൗജന്യമായി 03.05.2020 അർദ്ധരാത്രി വരെ നീട്ടിനൽകും. അവർ ആവശ്യപ്പെടുന്ന പക്ഷം എക്സിറ്റ് സമയ പരിധി 03.05.2020 ൽ നിന്നും 14 ദിവസം വരെ നീട്ടി 17.05.2020 വരെ അനുവദിക്കും
ജലവിഭവ മന്ത്രാലയം
യമുനാ പുനരുജ്ജീവനുമായി ബന്ധപ്പെട്ട 11 പദ്ധതികള്ക്ക് കേന്ദ്രമന്ത്രി നിതിന് ഗഡ്കരി തുടക്കം കുറിക്കും
യമുനാ നദിയുടെ പുനരുജ്ജീവനുമായി ബന്ധപ്പെട്ട 11 പദ്ധതികള്ക്ക് കേന്ദ്രമന്ത്രി നിതിന് ഗഡ്കരി നാളെ  ന്യൂഡല്ഹിയില് തുടക്കം കുറിക്കും. നമാമി ഗംഗേ പദ്ധതിക്കു കീഴിലുള്പ്പെടുത്തിയാണിത് നടപ്പിലാക്കിയത്. ഇതില് ഭൂരിപക്ഷം പദ്ധതികളും അഴുക്കുചാല് അടിസ്ഥാനസൗകര്യങ്ങള് ഒരുക്കുന്നതുമായി ബന്ധപ്പെട്ടതാണ്. ഡല്ഹിയിലെ കോണ്ഡ്ലി, റിഠാല, ഓഖ്ല എന്നിവിടങ്ങളിലാണ് പദ്ധതി നടപ്പിലാക്കുന്നത്.
നിലവില് ഡല്ഹി നഗരത്തില് പ്രതിദിനം 327 കോടി ലിറ്റര് മലിനജലമാണ് ഉല്പ്പാദിക്കപ്പെടുന്നത്. എന്നാല് പ്രതിദിനം 276 കോടി ലിറ്റര് മലിനജലം സംസ്കരിക്കാനുള്ള സൗകര്യമേ ഇപ്പോള് ഡല്ഹിയിലുള്ളൂ. മലിനജലം പലപ്പോഴും നേരിട്ട് യമുനാനദിയിലേക്ക് ഒഴുക്കുകയാണ്.
AM MRD - 951
പ്രധാനമന്ത്രിയുടെ ഓഫീസ്
ഗവര്ണര്മാരുടെ സമ്മേളനത്തിന്റെ സമാപന യോഗത്തെ പ്രധാനമന്ത്രി അഭിസംബോധന ചെയ്തു
രാഷ്ട്രപതി ഭവനില് നടന്ന ഗവര്ണര്മാരുടെ വാര്ഷിക സമ്മേളനത്തിന്റെ സമാപന യോഗത്തെ പ്രധാനമന്ത്രി ശ്രീ. നരേന്ദ്ര മോദി ഇന്ന് അഭിസംബോധന ചെയ്തു. സമ്മേളനത്തില് നടന്ന വിവിധ ചര്ച്ചകളെയും, പങ്കുവച്ച ആശയങ്ങളെയും പ്രധാനമന്ത്രി അഭിനന്ദിച്ചു.
ജനങ്ങള്ക്കിടയിലെ സാംസ്കാരിക വിനിമയത്തിലൂടെ സംസ്ഥാനങ്ങള് തമ്മിലുള്ള പങ്കാളിത്തം പ്രോത്സാഹിപ്പിക്കാന് ലക്ഷ്യമിട്ടുള്ള 'ഏക ഭാരതം ശ്രേഷ്ഠ ഭാരതം' സംരംഭത്തെ ശക്തിപ്പെടുത്താന് പ്രധാനമന്ത്രി ഗവര്ണര്മാരെ ആഹ്വാനം ചെയ്തു. രാജ്യത്തെ വിവിധ സംസ്ഥാനങ്ങള്ക്കിടയില് ഐക്യവും, ഉത്ഗ്രഥനവും വളര്ത്തുന്നതിന് പുതിയ മാര്ഗ്ഗങ്ങള് കണ്ടെത്തണമെന്ന് അദ്ദേഹം ഊന്നിപ്പറഞ്ഞു. ചാന്സലര് എന്ന നിലയ്ക്ക് വിവിധ അക്കാദമിക മേഖലകളില് മികവ് വര്ദ്ധിപ്പിക്കാന് സര്വ്വകലാശാലകളോട് ആവശ്യപ്പെടണമെന്ന് പ്രധാനമന്ത്രി ഗവര്ണര്മാരെ ആഹ്വാനം ചെയ്തു. ഇന്ത്യന് സര്വ്വകലാശാലകള് ലോകത്തിലെ തന്നെ ഏറ്റവും മികച്ചതാകാന് സര്വ്വകലാശാലകള് ആഗ്രഹിക്കണമെന്നും, ഈ പരിവര്ത്തനത്തെ ത്വരിതപ്പെടുത്തുന്നതില് ഗവര്ണര്മാര്ക്ക് നിര്ണ്ണായക പങ്ക് വഹിക്കാനാവുമെന്നും അദ്ദേഹം പറഞ്ഞു. ഈ പശ്ചാത്തലത്തില് രാജ്യത്തെ 10 വീതം പൊതു, സ്വകാര്യ സര്വ്വകലാശാലകളിലും, ഐ.ഐ.എം. കളിലും സ്വയംഭരണം പ്രോത്സാഹിപ്പിക്കുന്നതിനുള്ള കേന്ദ്ര ഗവണ്മെന്റിന്റെ നടപടികള് പ്രധാനമന്ത്രി വിശദീകരിച്ചു.
സാധാരണക്കാരന്റെ 'ജീവിതം സുഗമമാക്കല്' പരിപോഷിപ്പിക്കുന്ന തിനാണ് ഗവണ്മെന്റ് ശ്രമിച്ച് വരുന്നതെന്ന് പ്രധാനമന്ത്രി പറഞ്ഞു. ഈ ലക്ഷ്യം കൈവരിക്കുന്നതിന് പൊതുജീവിതത്തിലെ തങ്ങളുടെ വിപുലമായ അനുഭവസമ്പത്തിലൂടെ ഗവണ്മെന്റ് വകുപ്പുകളെയും ഏജന്സികളെയും പ്രതിബദ്ധതയോടെ പ്രവര്ത്തിക്കുന്നതിന് പ്രചോദനമേകാന് ഗവര്ണര്മാര്ക്ക് കഴിയുമെന്ന് പ്രധാനമന്ത്രി പറഞ്ഞു.
കേന്ദ്ര ഗവണ്മെന്റിന്റെ ബൃഹത്തായ ആരോഗ്യ പരിരക്ഷാ പദ്ധതിയായ ആയുഷ്മാന് ഭാരതിനെ കുറിച്ചും പ്രധാനമന്ത്രി പരാമര്ശിച്ചു.
2022 ലെ സ്വാതന്ത്ര്യത്തിന്റെ 75-ാം വാര്ഷികം, 2019 ലെ മഹാത്മാഗാന്ധിയുടെ 150-ാം ജന്മവാര്ഷികം മുതലായ വേളകള് വികസന ലക്ഷ്യങ്ങള് കൈവരിക്കുന്നതിന് പ്രചോദനമേകുന്ന നാഴികക്കല്ലുകളായി മാറ്റാന് കഴിയുമെന്ന് ശ്രീ. നരേന്ദ്ര മോദി പറഞ്ഞു. ദേശീയ തലത്തില് പ്രസക്തമായ പ്രവൃത്തികള് പ്രോത്സാഹിപ്പിക്കുന്നതിനുള്ള സുപ്രധാന വേളയായി അടുത്ത് വരുന്ന കുംഭ മേളയെ മാറ്റാന് കഴിയുമെന്നും അദ്ദേഹം പറഞ്ഞു.
(ND MRD – 451
പ്രധാനമന്ത്രിയുടെ ഓഫീസ്
പിഎം-കിസാൻ പദ്ധതി രണ്ട് വർഷം പൂർത്തിയാക്കി
നമ്മുടെ കർഷകരുടെ നിശ്ചയദാർഢ്യവും അത്യുത്സാഹവും പ്രചോദനകരമാണെന്ന് പ്രധാനമന്ത്രി ശ്രീ നരേന്ദ്ര മോദി
എംഎസ്പിയിൽ ചരിത്രപരമായ വർദ്ധന ഗവണ്മെന്റ് നേടി : പ്രധാനമന്ത്രി
കർഷകരുടെ അന്തസ്സും സമൃദ്ധിയും ഉറപ്പുവരുത്തുക എന്ന ലക്ഷ്യത്തോടെ ആരംഭിച്ച പി.എം-കിസാൻ പദ്ധതി രണ്ട് വർഷം പൂർത്തിയാക്കി .
“ 2 വർഷം മുമ്പ് ഇതേ ദിവസമാണ് പ്രധാനമന്ത്രി-കിസാൻ പദ്ധതി ആരംഭിച്ചത് നമ്മുടെ രാഷ്ട്രത്തിന് ആഹാരം നൽകാനായി അഹോരാത്രം പരിശ്രമിക്കുന്ന കർഷകർക്ക് അന്തസ്സുള്ള ജീവിതവും അഭിവൃദ്ധിയും ഉറപ്പുവരുത്തുക എന്ന ലക്ഷ്യത്തോടെയാണ് പദ്ധതി തുടങ്ങിയത് . നമ്മുടെ കർഷകരുടെ നിശ്ചയദാർഢ്യവും അത്യുത്സാഹവും പ്രചോദനകരമാണ്.
കഴിഞ്ഞ 7 വർഷത്തിനിടയിൽ, കാർഷിക മേഖലയുടെ പരിവർത്തനത്തിനായി കേന്ദ്ര ഗവൺമെന്റ് നിരവധി ഉദ്യമങ്ങൾഏറ്റെടുത്തിട്ടുണ്ട്. മെച്ചപ്പെട്ട ജലസേചനം മുതൽ കൂടുതൽ സാങ്കേതികവിദ്യ, കൂടുതൽ വായ്പ, വിപണികൾ മുതൽ ശരിയായ വിള ഇൻഷുറൻസ് വരെ , മണ്ണിന്റെ ആരോഗ്യത്തിൽ ശ്രദ്ധ കേന്ദ്രീകരിക്കുന്നത് മുതൽ ഇടനിലക്കാരെ ഇല്ലാതാക്കുക വരെ , എല്ലാ ശ്രമങ്ങളും ഇതിൽ ഉൾക്കൊള്ളുന്നു.
എംഎസ്പിയുടെ ചരിത്രപരമായ വർദ്ധന നേടിയതിന്റെ ബഹുമതി നമ്മുടെ ഗവണ്മെന്റിനുണ്ട്. കർഷകരുടെ വരുമാനം ഇരട്ടിയാക്കാൻ സാധ്യമായതെല്ലാം ഞങ്ങൾ ചെയ്യുന്നു.
കൃഷിക്കാർക്കായി ചെയ്ത പരിശ്രമങ്ങളുടെ ഒരു നേർക്കാഴ്ച നമോ ആപ്പിൽ നിങ്ങൾക്ക് കാണാൻ കഴിയും." ട്വീറ്റുകളുടെ ഒരു പരമ്പരയിൽ പ്രധാനമന്ത്രി കുറിച്ചു.
ധനകാര്യ മന്ത്രാലയം
കേരളമുള്പ്പെടെ അഞ്ച് സംസ്ഥാനങ്ങളില് ഏപ്രില് 15 മുതല് ഇ-വേ ബില് സംവിധാനം നടപ്പാക്കും
കേരളമുള്പ്പെടെ അഞ്ച് സംസ്ഥാനങ്ങളില് അന്തര് ജില്ല ചരക്ക് നീക്കത്തിന് ഇ-വേ ബില് സംവിധാനം ഈ മാസം 15 -ാം തീയതി  മുതല് പ്രാബല്യത്തില് വരും. ആന്ധ്രാ പ്രദേശ്, ഗുജറാത്ത്, തെലുങ്കാന, ഉത്തര് പ്രദേശ് എന്നിവയാണ് കേരളത്തിന് പുറമേ ഇ-വേ ബില് സംവിധാനം നിലവില് വരുന്ന മറ്റ് സംസ്ഥാനങ്ങള്.
(ജി.എസ്.റ്റി. കൗണ്സില് തീരുമാന പ്രകാരം അന്തര് സംസ്ഥാന ചരക്ക് നീക്കത്തിനുള്ള ഇ-വേ ബില് സംവിധാനം ഈ മാസം ഒന്ന് മുതല്ക്കാണ് പ്രാബല്യത്തില് വന്നത്. കര്ണ്ണാടകത്തില് സംസ്ഥാനത്തിനകത്തെ ചരക്ക് നീക്കത്തിനും ഇ-വേ ബില് സംവിധാനം അന്ന് മുതല് തന്നെ നിലവില് വന്നു.
ഈ മാസം 9 വരെയുള്ള കണക്ക് പ്രകാരം 63 ലക്ഷത്തിലധികം ഇ-വേ ബില്ലുകള് വിജയകരമായി പുറപ്പെടുവിച്ചിട്ടുണ്ട്.
കൂടുതല് സംസ്ഥാനങ്ങളിലേയ്ക്ക് ഈ സമ്പ്രദായം വ്യാപിപ്പിക്കുന്നതോടെ സംസ്ഥാനങ്ങള്ക്കിടയിലുള്ള ചരക്ക് നീക്കം വര്ദ്ധിക്കുകയും അതുവഴി രാജ്യത്തൊട്ടാകെ ഒരൊറ്റ ഇ-വേ ബില് സംവിധാനം നിലവില് വരികയും ചെയ്തു.
വ്യാപാര വ്യവസായ മേഖലകളിലെ ചരക്ക് ഗതാഗതം കൈകാര്യം ചെയ്യുന്നവര് ഇ-വേ ബില് സമ്പ്രദായത്തിലേയ്ക്കുള്ള രജിസ്ട്രേഷന് / പേര് ചേര്ക്കല് എന്നിവയ്ക്കായി അവസാന ദിവസം വരെ കാത്ത് നില്ക്കാതെ ഇ-വേ ബില് പോര്ട്ടലായ https://www.ewaybillgst.gov.in ല് എത്രയും വേഗം ബന്ധപ്പെടേണ്ടതാണ്.
വനിതാ, ശിശു വികസന മന്ത്രാലയം
കേന്ദ്ര വനിതാ ശിശു വികസന മന്ത്രി ശ്രീമതി സ്മൃതി സുബിൻ ഇറാനി ചൈൽഡ് കെയർ ഹോമുകളിലെ അടിസ്ഥാന സൗകര്യ പോരായ്മകൾ അവലോകനം ചെയ്യണമെന്ന് എൻസിപിസിആറിനോട് ആവശ്യപ്പെട്ടു
ന്യൂ ഡൽഹി: ജൂലൈ 17, 2023
കേന്ദ്ര വനിതാ ശിശു വികസന മന്ത്രി ശ്രീമതി സ്മൃതി സുബിൻ ഇറാനി ചൈൽഡ് കെയർ ഹോമുകളിലെ അടിസ്ഥാന സൗകര്യ പോരായ്മകൾ കണ്ടുമനസ്സിലാക്കാനും അവലോകനം ചെയ്യാനും ദേശീയ ബാലാവകാശ സംരക്ഷണ കമ്മീഷനോട്  ആവശ്യപ്പെട്ടു. അപര്യാപ്തതകൾ മന്ത്രാലയത്തിന് മുന്നിൽ അവതരിപ്പിക്കാൻ എൻസിപിസിആറിനോട് മന്ത്രി ആവശ്യപ്പെട്ടു. അതുവഴി വരാനിരിക്കുന്ന ബജറ്റിൽ ഇവ കൊണ്ടുവരാൻ കഴിയും.
2015-ലെ ബാലനീതി  നിയമത്തിലെ സെക്ഷൻ 27 പ്രകാരം, പരിചരണവും സംരക്ഷണവും ആവശ്യമുള്ള കുട്ടികളുടെ സംരക്ഷണം, ചികിത്സ, വികസനം, പുനരധിവാസം എന്നിവയ്ക്കായി കേസുകൾ തീർപ്പാക്കുന്നതിനും അടിസ്ഥാന ആവശ്യങ്ങളും മനുഷ്യാവകാശ സംരക്ഷണവും ഉറപ്പാക്കുന്നതിനും ഓരോ ജില്ലയിലും കുറഞ്ഞത് ഒരു ശിശുക്ഷേമ സമിതി  സ്ഥാപിക്കുന്നത് നിർബന്ധമാക്കുന്നു. CWC യുടെ പ്രവർത്തനങ്ങളും ഉത്തരവാദിത്തങ്ങളും നിയമത്തിലെ സെക്ഷൻ 30ന് അനുസൃതമായിരിക്കും.
മിഷൻ വാത്സല്യ പദ്ധതി എല്ലാ ജില്ലയിലും CWC സ്ഥാപിക്കുന്നതിനും അവയുടെ കാര്യക്ഷമമായ പ്രവർത്തനം ഉറപ്പാക്കുന്നതിനും സംസ്ഥാന/കേന്ദ്ര ഭരണ പ്രദേശങ്ങൾക്ക് അടിസ്ഥാന സൗകര്യങ്ങളും സാമ്പത്തിക പിന്തുണയും നൽകുന്നു.
(Visitor Counter : 217
ആരോഗ്യ, കുടുംബക്ഷേമ മന്ത്രാലയം
രാജ്യത്ത് കോവിഡ് രോഗമുക്തരുടെ എണ്ണം 30 ലക്ഷത്തിന് മുകളില്
കഴിഞ്ഞ 24 മണിക്കൂറിനുള്ളില് 66,659 കോവിഡ് -19 ബാധിതരാണ് രാജ്യത്ത് സുഖം പ്രാപിച്ചത്. ഇതോടെ രാജ്യത്തെ ആകെ രോഗമുക്തരുടെ എണ്ണം 30 ലക്ഷം കടന്നു. . തുടര്ച്ചയായി എട്ടാം ദിവസവും പ്രതിദിന രോഗമുക്തരുടെ എണ്ണം 60,000ന് മുകളിലായി.
രാജ്യത്തെ കോവിഡ് 19 മുക്തിനിരക്ക് 77.15% . സുഖം പ്രാപിച്ചവരുടെ എണ്ണം ചികിത്സയിലുള്ളവരുടെ എണ്ണത്തേക്കാള്  22 ലക്ഷത്തിലധികമായി. രോഗബാധിതരില് 21.11% മാത്രമാണിപ്പോള് ചികിത്സയിലുള്ളത്.
ഊര്ജ്ജിത പരിശോധനയും ഫലപ്രദമായ ചികിത്സയും മറ്റു നടപടികളും രോഗമുക്തരുടെ എണ്ണം വര്ധിപ്പിക്കുകയും മരണനിരക്കു കുറയ്ക്കുകയും ചെയ്തു. ഇന്ത്യയുടെ മരണനിരക്ക്  1.74% ആണ്. ചികിത്സയിലുള്ളവരില് 0.5 ശതമാനത്തില് താഴെയുള്ളവര്ക്ക് മാത്രമാണ് വെന്റിലേറ്റര് സഹായം വേണ്ടി വരുന്നത്. 2 ശതമാനം കേസുകളാണ് തീവ്ര പരിചരണ വിഭാഗത്തിലുള്ളത്. ചികിത്സയിലുള്ളവരില് 3.5 ശതമാനത്തിലും താഴെ മാത്രമാണ് ഓക്സിജന് ബന്ധിത ബെഡുകള് ആവശ്യമായി വരുന്നത്.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
രാജ്യരക്ഷാ മന്ത്രാലയം
മിസൈൽ ആക്രമണത്തിൽ നിന്ന് നാവിക കപ്പലുകളെ സംരക്ഷിക്കുന്നതിന് ഡിആർഡിഒ,നൂതന ചാഫ് ടെക്നോളജി വികസിപ്പിച്ചു
ന്യൂഡൽഹി , ഏപ്രിൽ 5, 2021
മിസൈൽ ആക്രമണത്തിൽ നിന്ന് നാവിക കപ്പലുകളെ സംരക്ഷിക്കുന്നതിന് പ്രതിരോധ ഗവേഷണ വികസന സംഘടന  നൂതന ചാഫ് ടെക്നോളജി വികസിപ്പിച്ചു .ഡിആർഡിഒ യുടെ ജോധ്പൂരിലെ ഡിഫൻസ് ലബോറട്ടറി  ഈ നിർണായക സാങ്കേതികവിദ്യയുടെ മൂന്ന് വകഭേദങ്ങൾ തദ്ദേശീയമായി വികസിപ്പിച്ചെടുത്തിട്ടുണ്ട്. ഹ്രസ്വ ദൂര ചാഫ് റോക്കറ്റ് , മധ്യ ദൂര ചാഫ് റോക്കറ്റ് , ദീർഘദൂര ചാഫ് റോക്കറ്റ്  എന്നിവ ഇന്ത്യൻ നാവികസേനയുടെ ഗുണപരമായ ആവശ്യകതകൾക്ക് അനുസൃതമായാണ് വികസിപ്പിച്ചിരിക്കുന്നത്.
അടുത്തിടെ നാവികസേനയുടെ കപ്പലിൽ അറേബ്യൻ സമുദ്രത്തിൽ വെച്ച് ഈ മൂന്ന് വകഭേദങ്ങളുടെയും പരീക്ഷണങ്ങൾ നടത്തി പ്രകടനം തൃപ്തികരമാണെന്ന് കണ്ടെത്തിയിരുന്നു.
ശത്രുക്കളുടെ റഡാറിൽ നിന്നും, റേഡിയോ തരംഗങ്ങൾ ഉപയോഗിക്കുന്ന മിസൈലുകളിൽ നിന്നും നാവിക കപ്പലുകളെ സംരക്ഷിക്കുന്നതിന് ലോകമെമ്പാടും ഉപയോഗിക്കുന്ന ഒരു ഇലക്ട്രോണിക് കൗണ്ടർമെഷർ സാങ്കേതികവിദ്യയാണ് ചാഫ്.
എതിരാളികളിൽ നിന്നുള്ള ഭാവി ഭീഷണികളെ നേരിടാനുള്ള വൈദഗ്ദ്ധ്യം ഇതിലൂടെ ഡിആർഡിഒ നേടി. വലിയ തോതിൽ നിർമ്മാണത്തിനായി ഈ സാങ്കേതികവിദ്യ, വ്യവസായ മേഖലയ്ക്ക് കൈമാറി.
ഈ നിർണായക നേട്ടത്തിന് ഡിആർഡിഒ, ഇന്ത്യൻ നാവികസേന, വ്യവസായമേഖല എന്നിവയെ പ്രതിരോധമന്ത്രി ശ്രീ രാജ്നാഥ് സിംഗ് അഭിനന്ദിച്ചു.
IE/SKY
(Visitor Counter : 182
ജൽ ശക്തി മന്ത്രാലയം
ദേശീയ ജലജീവൻ ദൗത്യത്തിന് കീഴിൽ 3.04 കോടി പുതിയ കണക്ഷനുകൾ ലഭ്യമാക്കി
കേന്ദ്ര സഹമന്ത്രി ശ്രീ രത്തൻലാൽ കട്ടാരിയാ കേന്ദ്ര സർക്കാരിന്റെ പ്രമുഖ പദ്ധതിയായ ജലജീവൻ ദൗത്യത്തിന്റെ പുരോഗതി വിലയിരുത്തി
ഇന്ത്യക്ക് സ്വാതന്ത്ര്യം ലഭിച്ചത് മുതൽ 2019 ഓഗസ്റ്റ് വരെ 18.93 കോടി ഗ്രാമീണ ഭവനങ്ങളിൽ
3.23 കോടി ഗ്രാമീണ ഭവനങ്ങളിൽ മാത്രമാണ് പൈപ്പ് കണക്ഷൻ ഉണ്ടായിരുന്നത്.
എന്നാൽ ഒരു വർഷം കൊണ്ട് തന്നെ 3.04 കോടി പുതിയ കണക്ഷനുകളാണ് നമ്മുടെ ഗ്രാമീണ ഭവനങ്ങളിൽ ഈ ദൗത്യത്തിന് കീഴിൽ ലഭ്യമാക്കിയത്
ആരും ഒഴിവാക്കപ്പെടുന്നില്ല എന്നത് ഉറപ്പാക്കിക്കൊണ്ട് നമ്മുടെ രാജ്യത്തെ എല്ലാ ഗ്രാമീണ ഭവനങ്ങളിലും പൈപ്പ് കണക്ഷൻ വഴി ശുദ്ധജലം എത്തിക്കുക എന്ന സ്വപ്നസമാനമായ ലക്ഷ്യമാണ് ജലജീവൻ ദൗത്യം മുന്നോട്ടുവയ്ക്കുന്നത്
എല്ലാം വീടുകളിലും പൈപ്പ് കണക്ഷൻ വഴി ശുദ്ധജലം ലഭ്യമാക്കുന്ന ആദ്യ സംസ്ഥാനമായി ഗോവ മാറിയിരുന്നു
ഇതുവരെ 27 ജില്ലകൾ 458 ബ്ലോക്കുകൾ 33 516 ഗ്രാമപഞ്ചായത്തുകൾ 66 210 ഗ്രാമങ്ങൾ എന്നിവയിലെ എല്ലാ കുടുംബങ്ങളിലും ശുദ്ധജലം എത്തിക്കാൻ ആയതായി പ്രഖ്യാപിച്ചിട്ടുണ്ട്
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 195.84 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 63,063 പേര്
ചികിത്സയിലുള്ളത് 0.15 ശതമാനം പേര്
രോഗമുക്തി നിരക്ക് 98.64%
കഴിഞ്ഞ 24 മണിക്കൂറിനിടെ 7,985 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,26,82,697 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 12,847 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 85.69 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 5,19,903 പരിശോധനകള്.
(ND
തൊഴില്, ഉദ്യോഗ മന്ത്രാലയം
കാർഷിക ബജറ്റ് 11 മടങ്ങ് വർദ്ധിച്ച് 1.34 ലക്ഷം കോടി രൂപയായി; കാർഷിക രംഗത്തെ പരിഷ്ക്കാരങ്ങൾ വളരെയധികം ഗുണം ചെയ്യും - ശ്രീ ഗാംഗ്വാർ
പുതിയ കാർഷിക-തൊഴിൽ പരിഷ്കരണ നിയമങ്ങൾ കർഷകർക്കും തൊഴിലാളികൾക്കും വളരെയധികം ഗുണം ചെയ്യുമെന്ന് കേന്ദ്ര തൊഴിൽ മന്ത്രി ശ്രീ സന്തോഷ് ഗാംഗ്വാർ പറഞ്ഞു.
2009-10-ൽ, യു.പി.എ. ഭരണകാലത്ത് 12,000 കോടി രൂപ ആയിരുന്ന കാർഷിക മന്ത്രാലയത്തിന്റെ ബജറ്റ് വിഹിതം ഇപ്പോൾ 11 മടങ്ങ് വർദ്ധിപ്പിച്ച് 1.34 ലക്ഷം കോടിയായി ഉയർത്തിയിട്ടുണ്ട്. പി.എച്ച്.ഡി.ചേംബർ ഓഫ് കൊമേഴ്സ് സംഘടിപ്പിച്ച ദേശീയ സമ്മേളനത്തെ വീഡിയോ കോൺഫറൻസിലൂടെ അഭിസംബോധന ചെയ്ത ശ്രീ ഗാംഗ്വാർ, കർഷകർക്ക് രാജ്യത്ത് എവിടെയും തങ്ങളുടെ ഉത്പന്നങ്ങൾ വിറ്റഴിക്കുന്നതിന് വിപണന സ്വാതന്ത്ര്യം പ്രദാനം ചെയ്യുകയാണ് പുതിയ കാർഷിക നിയമങ്ങൾ എന്ന് വ്യക്തമാക്കി.
പ്രധാന തൊഴിൽ കോഡുകളിലൂടെ തൊഴിലാളികൾക്ക് ലഭിക്കുന്ന പ്രയോജനങ്ങൾ ശ്രീ ഗാംഗ്വാർ വിശദമായി പ്രതിപാദിച്ചു.
ഇന്ത്യയെ 5 ട്രിലിയൻ ഡോളർ മൂല്യമുള്ള സമ്പദ്വ്യവസ്ഥയാക്കുകയെന്ന ആത്യന്തിക ലക്ഷ്യം കൈവരിക്കുന്നതിനാവശ്യമായ സാമ്പത്തിക മുന്നേറ്റത്തിന് സർക്കാരിന് പിന്തുണയ്ക്കണമെന്ന് അദ്ദേഹം വ്യവസായ പ്രമുഖരോട് അഭ്യർത്ഥിച്ചു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി, ഫെബ്രുവരി 06, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 169.46 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 12,25,011 പേർ; ചികിത്സയിലുള്ളത് ആകെ രോഗബാധിതരുടെ 2.90%
കഴിഞ്ഞ 24 മണിക്കൂറിനിടെ 2,13,246 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,04,61,148 ആയി; രോഗമുക്തി നിരക്ക് 95.91%
കഴിഞ്ഞ 24 മണിക്കൂറിൽ 1,07,474 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 7.42%; പ്രതിവാര രോഗസ്ഥിരീകരണ നിരക്ക് 10.20%
(ആകെ നടത്തിയത് 74.01 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 14,48,513 പരിശോധനകൾ
പ്രധാനമന്ത്രിയുടെ ഓഫീസ്
യുഎസ് പ്രസിഡെന്റിന്റെ പ്രത്യേക പ്രതിനിധി ജോൺ കെറി പ്രധാനമന്ത്രിയെ സന്ദർശിച്ചു
കാലാവസ്ഥ സംബന്ധിച്ച യുഎസ് പ്രസിഡെന്റിന്റെ പ്രത്യേക പ്രതിനിധി ജോൺ കെറി പ്രധാനമന്ത്രി ശ്രീ നരേന്ദ്ര മോദിയെ ഇന്ന് സന്ദർശിച്ചു
പ്രസിഡന്റ് ബിഡന്റെ ആശംസകൾ ശ്രീ. കെറി പ്രധാനമന്ത്രിയെ അറിയിച്ചു. ക്വാഡ് നേതാക്കളുടെ ഉച്ചകോടിയിൽ പ്രസിഡന്റ് ബിഡനുമായി അടുത്തിടെ നടത്തിയ ഇടപെടലുകളെ പ്രധാനമന്ത്രി സ്നേഹപൂർവ്വം അനുസ്മരിച്ചു. പ്രസിഡന്റ് ബിഡനും വൈസ് പ്രസിഡന്റ് കമല ഹാരിസിനും ആശംസകൾ അറിയിക്കാൻ അദ്ദേഹം ശ്രീ. കെറിയോട് അഭ്യർത്ഥിച്ചു.
ഇന്ത്യയിൽ കഴിഞ്ഞ രണ്ട് ദിവസങ്ങളിലെ ഫലപ്രദമായ ചർച്ചകളെക്കുറിച്ച് കെറി പ്രധാനമന്ത്രിയെ അറിയിച്ചു. പുനരുപയോഗ ഊർജ്ജ പദ്ധതികൾ ഉൾപ്പെടെ ഇന്ത്യയുടെ കാലാവസ്ഥാ പ്രവർത്തനങ്ങൾ അദ്ദേഹം എടുത്തു് പറഞ്ഞു. 2021 ഏപ്രിൽ 22 മുതൽ 23 വരെ നടക്കാനിരിക്കുന്ന കാലാവസ്ഥയെക്കുറിച്ചുള്ള നേതാക്കളുടെ ഉച്ചകോടി സംബന്ധിച്ച് അദ്ദേഹം പ്രധാനമന്ത്രിയെ അറിയിച്ചു.
പാരീസ് കരാറിനു കീഴിലുള്ള ദേശീയതലത്തിലെ സംഭാവന നൽകാൻ ഇന്ത്യ പ്രതിജ്ഞാബദ്ധമാണെന്നും ഈ പ്രതിജ്ഞാബദ്ധതകൾ നിറവേറ്റുന്നതിനുള്ള ചുരുക്കം ചില രാജ്യങ്ങളിൽ ഒന്നാണെന്നും പ്രധാനമന്ത്രി അഭിപ്രായപ്പെട്ടു. ഹരിത സാങ്കേതികവിദ്യകളും ആവശ്യമായ ധനസഹായവും മിതമായ നിരക്കിൽ ലഭ്യമാക്കികൊണ്ട് ക്കൊണ്ട് ഇന്ത്യ ഇന്ത്യയുടെ കാലാവസ്ഥാ പദ്ധതികളെ പിന്തുണയ്ക്കുമെന്ന് കെറി അഭിപ്രായപ്പെട്ടു. നവീകരണത്തിന് ധനസഹായം നൽകുന്നതിലും ഹരിത സാങ്കേതികവിദ്യകൾ വേഗത്തിൽ വിന്യസിക്കുന്നതിലും ഇന്ത്യയും അമേരിക്കയും തമ്മിലുള്ള സഹകരണം മറ്റ് രാജ്യങ്ങളിൽ നല്ല പ്രകടന ഫലമുണ്ടാക്കുമെന്ന് പ്രധാനമന്ത്രി ചൂണ്ടിക്കാട്ടി.
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് മൊത്തം 207.99 കോടി ഡോസ് വാക്സിന്.
കഴിഞ്ഞ 24 മണിക്കൂറിനിടെ 28,01,457 ഡോസ് വാക്സിനുകള് വിതരണം ചെയ്തു.
രാജ്യത്ത് നിലവില് ചികിത്സയിലുള്ളത് 1,16,861 പേര് .
ചികിത്സയിലുള്ളത് 0.26 ശതമാനം പേര് .
രോഗമുക്തി നിരക്ക് 98.54%.
കഴിഞ്ഞ 24 മണിക്കൂറിനിടെ 16,454 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,36,09,566 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 14,092 പേര്ക്ക് .
പ്രതിദിന രോഗസ്ഥിരീകരണ നിരക്ക്  .
പ്രതിവാര രോഗസ്ഥിരീകരണ നിരക്ക്  .
ആകെ നടത്തിയത് 88.02 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 3,81,861 പരിശോധനകള്.
-ND-
(Visitor Counter : 74
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി: 27.07.2020
• ഇന്ത്യയിലെ കോവിഡ് മരണനിരക്ക് മെച്ചപ്പെടുന്നത് തുടരുന്നു. നിലവിലെ മരണനിരക്ക് 2.28%
• രാജ്യത്ത് കോവിഡ് മുക്തി നേടിയവരുടെ എണ്ണം ഒൻപത് ലക്ഷം പിന്നിട്ടു. തുടർച്ചയായ നാലാം ദിവസവും പ്രതിദിന രോഗമുക്തി 30,000 ത്തിലേറെ.
• രാജ്യത്ത് രോഗമുക്തി നേടിയവരുടെ എണ്ണം റിപ്പോർട്ട് ചെയ്യപ്പെട്ട കേസുകളെക്കാൾ , 4, 32, 453 കൂടുതൽ
• കോവിഡ് കാലത്ത് ആശ്വാസമായി ആയുഷ്മാൻ ഭാരത്- ആരോഗ്യ സൗഖ്യ കേന്ദ്രങ്ങൾ
• ബൾക്ക് ഡ്രഗ്ഗുകളുടെ ആഭ്യന്തര ഉത്പാദനം, വൈദ്യ ഉപകരണ നിർമ്മാണ പാർക്കുകൾ എന്നിവ പ്രോത്സാഹിപ്പിക്കുന്നത് ലക്ഷ്യമിട്ടുള്ള നാല് പദ്ധതികൾക്ക് , ശ്രീ DV സദാനന്ദ ഗൗഡ തുടക്കമിട്ടു.
• പാഠ്യ ക്രമങ്ങളിൽ കോവിഡ് സൃഷ്ടിച്ച തടസ്സങ്ങൾ മൂലം അസ്വസ്ഥരാകരുതെന്ന് രാജ്യത്തെ വിദ്യാർഥികളോട് ഉപരാഷ്ട്രപതി

പ്രസ്ഇൻഫർമേഷൻബ്യുറോ
വാർത്താവിതരണപ്രക്ഷേപണമന്ത്രാലയം
ഭാരതസർക്കാർ
ഇന്ത്യയിലെ കോവിഡ് മരണനിരക്കിൽ കുറവ്. നിലവിലെ മരണനിരക്ക് 2.28%.രാജ്യത്ത് കോവിഡ് മുക്തി നേടിയവരുടെ എണ്ണം ഒൻപത് ലക്ഷം പിന്നിട്ടു. തുടർച്ചയായ നാലാം ദിവസവും പ്രതിദിന രോഗമുക്തി 30,000 ത്തിലേറെ.
ഊര്ജ്ജിതമായ പരിശോധനയിലൂടെയും ഫലപ്രദമായ ചികിത്സയിലൂടെയും രാജ്യത്തെ കോവിഡ് 19 രോഗികളില് മരണനിരക്ക് ഗണ്യമായി കുറയ്ക്കാന് കഴിഞ്ഞു. രോഗം നേരത്തെ കണ്ടെത്തി, ക്വാറന്റൈന് ചെയ്തും മറ്റു നടപടികള് സ്വീകരിച്ചും കേന്ദ്ര- സംസ്ഥാന-കേന്ദ്രഭരണപ്രദേശ ഗവണ്മെന്റുകള് നടത്തിയ കൂട്ടായ പരിശ്രമത്തിലൂടെയാണ് മരണനിരക്കു കുറയ്ക്കാനായതും രോഗമുക്തരുടെ എണ്ണം വര്ധിപ്പിക്കാനായതും.
രാജ്യത്തെ കോവിഡ് മരണനിരക്ക് കുറഞ്ഞ് നിലവില് 2.28% ആയി. ലോകത്തിലെ ഏറ്റവും കുറഞ്ഞ മരണനിരക്ക് ഇന്ത്യയിലാണ്. തുടര്ച്ചയായ നാലാം ദിവസവും പ്രതിദിന രോഗമുക്തരുടെ എണ്ണം 30,000 കടന്നു. കഴിഞ്ഞ 24 മണിക്കൂറിനുള്ളില് രാജ്യത്ത് 31,991 കോവിഡ് രോഗികളാണ് സുഖംപ്രാപിച്ചത്. ആകെ രോഗമുക്തര് 9 ലക്ഷം കവിഞ്ഞു. നിലവില് 9,17,567 പേരാണ് രോഗമുക്തി നേടിയത്. രോഗമുക്തി നിരക്ക് 64% ആണ്.
രാജ്യത്തെ കോവിഡ്-19 രോഗികളുടെ എണ്ണം ഇന്നത്തെ കണക്കനുസരിച്ച് 4,85,114 ആണ്. രോഗമുക്തരുടെ എണ്ണം നിലവിലുള്ള കേസുകളേക്കാള് 4,32,453 അധികമാണ്
കോവിഡ് കാലത്ത് ആശ്വാസമായി ആയുഷ്മാൻ ഭാരത്- ആരോഗ്യ സൗഖ്യ കേന്ദ്രങ്ങൾ
കൂടുതൽ വിവരങ്ങൾക്ക് : https://www.pib.gov.in/PressReleseDetail.aspx?PRID=1641512
ബൾക്ക് ഡ്രഗ്ഗുകളുടെ ആഭ്യന്തര ഉത്പാദനം, വൈദ്യ ഉപകരണം നിർമ്മാണ പാർക്കുകൾ എന്നിവ പ്രോത്സാഹിപ്പിക്കുന്നത് ലക്ഷ്യമിട്ടുള്ള നാല് പദ്ധതികൾക്ക് , ശ്രീ DV സദാനന്ദ ഗൗഡ തുടക്കമിട്ടു.
കൂടുതൽ വിവരങ്ങൾക്ക് : https://www.pib.gov.in/PressReleseDetail.aspx?PRID=1641517
പത്ത് ബ്രോഡ് ഗെയ്ജ് തീവണ്ടികൾ ഇന്ത്യൻ റെയിൽവെ ബംഗ്ലാദേശിന് കൈമാറി
പാഠ്യ ക്രമങ്ങളിൽ കോവിഡ് സൃഷ്ടിച്ച തടസ്സങ്ങൾ മൂലം അസ്വസ്ഥരാകരുതെന്ന് രാജ്യത്തെ വിദ്യാർഥികളോട് ഉപരാഷ്ട്രപതി
കൂടുതൽ വിവരങ്ങൾക്ക് : https://www.pib.gov.in/PressReleseDetail.aspx?PRID=1641527
(
പ്രധാനമന്ത്രിയുടെ ഓഫീസ്
11ാമത് ബ്രിക്സ്ഉച്ചകോടിക്കിടെ റഷ്യന് പ്രസിഡന്റ് ശ്രീ. വ്ളാദിമിര് പുടിനുമായി പ്രധാനമന്ത്രി ചര്ച്ച നടത്തി
11ാമത് ബ്രിക്സ്ഉച്ചകോടിക്കിടെ ബ്രസീലിയയില് 2019 നവംബര് 13ന് ബഹുമാനപ്പെട്ട റഷ്യന് പ്രസിഡന്റ് ശ്രീ. വ്ളാദിമിര് പുടിനുമായി പ്രധാനമന്ത്രി ശ്രീ. നരേന്ദ്ര മോദി ചര്ച്ച നടത്തി. ഈ വര്ഷംഇരുവരും തമ്മില് നടക്കുന്ന നാലാമത്തെ കൂടിക്കാഴ്ചയാണിത്.
പ്രധാനമന്ത്രി വ്ളാഡിവ്സ്റ്റോക്ക്സന്ദര്ശിച്ചശേഷംഉഭയകക്ഷി ബന്ധത്തില്ഉണ്ടായിട്ടുള്ള പുരോഗതിഇരു നേതാക്കളുംഅവലോകനം ചെയ്തു. പ്രതിരോധ മന്ത്രിയും പെട്രോളിയം, പ്രകൃതിവാതക മന്ത്രിയുംറഷ്യയിലേക്കു നടത്തിയവിജയകരമായസന്ദര്ശനത്തെക്കുറിച്ചു പ്രധാനമന്ത്രി പരാമര്ശിച്ചു.
2025 ആകുമ്പോഴേക്കും 2500 കോടിഡോളറിന്റെഉഭയകക്ഷിവ്യാപാരം സാധ്യമാക്കുകയെന്ന ലക്ഷ്യംഇപ്പോള്ത്തന്നെ നോടിക്കഴിഞ്ഞതില്ഇരുവരുംസംതൃപ്തി പ്രകടിപ്പിച്ചു. മേഖലാതലത്തിലുള്ളവ്യാപാര തടസ്സങ്ങള് നീക്കുന്നതിനായി റഷ്യന് പ്രവിശ്യകളും ഇന്ത്യന് സംസ്ഥാനങ്ങളും തമ്മിലുള്ള പ്രഥമഉഭയകക്ഷിമേഖലാതലഫോറംഅടുത്ത വര്ഷം നടത്താന് തീരുമാനിച്ചു.
എണ്ണയും പ്രകൃതിവാതകവുംഇറക്കുമതിചെയ്യുന്നതില്ഉണ്ടായിട്ടുള്ളസ്ഥിരതയും പുരോഗതിയുംഇരു നേതാക്കളും നിരീക്ഷിച്ചു. ആര്ട്ടിക്മേഖലയിലെ പ്രകൃതിവാതക സാധ്യതഉയര്ത്തിക്കാട്ടിയ പ്രസിഡന്റ് പുടിന്, ആ മേഖലയില് നിക്ഷേപം നടത്തുന്നതിനായിഇന്ത്യയെ ക്ഷണിച്ചു.
അടിസ്ഥാന സൗകര്യമേഖലയില്, പ്രത്യേകിച്ച് നാഗ്പൂര്-സെക്കന്ദരാബാദ്റെയില്പ്പാതയില്വേഗംവര്ധിപ്പിക്കുന്ന സാഹചര്യത്തില്റെയില്വെരംഗത്ത്, ഉണ്ടായിട്ടുള്ള പുരോഗതിഅവര്വിലയിരുത്തി. പ്രതിരോധ മേഖലയിലുംആണവോര്ജരംഗത്തുമുള്ളസഹകരണംസംതൃപ്തിജനകമാണെന്ന്ഇരു നേതാക്കലുംവിലയിരുത്തി.
രാജ്യാന്തരവിഷയങ്ങളില്ഇരുരാജ്യങ്ങളും പൊതു നിലപാടുകൈക്കൊള്ളുന്നുഎന്നു നിരീക്ഷിച്ച ഇരുവരും ഭാവിയിലുംസഹകരണം നിലനിര്ത്തുന്നതിനായിഇത്തരംവിഷയങ്ങളില്വിശദമായ ചര്ച്ചകള് തുടരാന് തീരുമാനിച്ചു.
(അടുത്ത വര്ഷംവിജയദിനാഘോഷത്തില് പങ്കെടുക്കാന് പ്രധാനമന്ത്രിയെമോസ്കോയിലേക്കു ക്ഷണിച്ചിരുന്നതു പ്രസിഡന്റ് പുടിന് ഓര്മിപ്പിച്ചപ്പോള് ക്ഷണം പ്രധാനമന്ത്രി സന്തോഷപൂര്വംസ്വീകരിച്ചു.
വിദ്യാഭ്യാസ മന്ത്രാലയം
വിദ്യാര്ഥിനികളുടെ ഉൾവസ്ത്രമഴിപ്പിച്ച് പരിശോധന: കേന്ദ്രം അന്വേഷണസമിതി രൂപീകരിച്ചു
കൊല്ലം ജില്ലയിലെ ഒരു പരീക്ഷാ കേന്ദ്രത്തിൽ നീറ്റ് പരീക്ഷ എഴുതാനെത്തിയ വിദ്യാര്ഥിനികളുടെ ഉൾവസ്ത്രമഴിപ്പിച്ച് പരിശോധന നടത്തിയ സംഭവത്തിൽ കേന്ദ്ര ഗവണ്മെന്റ് അന്വേഷണ സമിതി രൂപീകരിച്ചു. ദേശീയ ടെസ്റ്റിങ് ഏജൻസിയാണ് അന്വേഷണ സമിതി രൂപീകരിച്ചത്. കേന്ദ്ര വിദ്യാഭ്യാസ മന്ത്രാലയത്തിന്റെ നിർദേശപ്രകാരമാണിത്. സംഭവത്തെക്കുറിച്ചുള്ള എല്ലാ വസ്തുതകളും ആ സമയത്ത് പരീക്ഷാ കേന്ദ്രത്തിലുണ്ടായിരുന്ന ബന്ധപ്പെട്ടവരിൽ നിന്ന് കണ്ടെത്താൻ വിദ്യാഭ്യാസ മന്ത്രാലയം ദേശീയ ടെസ്റ്റിംഗ് ഏജൻസിയോട് ആവശ്യപ്പെട്ടു.
ഈ വിഷയവുമായി ബന്ധപ്പെട്ട് വിദേശകാര്യ, പാർലമെന്ററികാര്യ സഹമന്ത്രി ശ്രീ. വി. മുരളീധരനും മറ്റ് എം പി മാരും ഇന്ന് കേന്ദ്ര വിദ്യാഭ്യാസ മന്ത്രി ശ്രീ. ധർമേന്ദ്ര പ്രധാനുമായി കൂടിക്കഴ്ച നടത്തിയിരുന്നു. സംസ്ഥാന ഉന്നത വിദ്യാഭ്യാസ മന്ത്രി ഡോ . ആർ . ബിന്ദുവും കേന്ദ്ര വിദ്യാഭ്യാസ മന്ത്രിക്ക് ഇത് സംബന്ധിച്ച് കത്തെഴുതിയിരുന്നു.
--ND--
(Visitor Counter : 132
പ്രധാനമന്ത്രിയുടെ ഓഫീസ്
യുവസംഗമത്തിന്റെ രണ്ടാം ഘട്ടത്തിലേക്ക് രജിസ്റ്റർ ചെയ്യാൻ പ്രധാനമന്ത്രി ശ്രീ നരേന്ദ്ര മോദി യുവജനങ്ങളോട് അഭ്യർത്ഥിച്ചു.
കേന്ദ്ര വിദ്യാഭ്യാസ മന്ത്രി ശ്രീ ധർമ്മേന്ദ്ര പ്രധാൻ ട്വീറ്റ് ചെയ്തുകൊണ്ട് പ്രധാനമന്ത്രി ട്വീറ്റ് ചെയ്തു;
"ഒന്നാം ഘട്ടത്തിൽ നടന്ന വിവിധ യുവസംഗമ വിനിമയങ്ങളുടെ അതിശയകരമായ ചിത്രങ്ങളും വീഡിയോകളും ഞാൻ കാണുന്നുണ്ട്, അവ 'ഏക് ഭാരത് ശ്രേഷ്ഠ ഭാരത'ത്തിന്റെ ചേതനയെ ആഴത്തിലാക്കാനുള്ള മികച്ച മാർഗങ്ങളായിരുന്നു. ഇപ്പോൾ, രണ്ടാം ഘട്ടത്തിനായി രജിസ്റ്റർ ചെയ്യാൻ ഞാൻ യുവജനങ്ങളോട് അഭ്യർത്ഥിക്കുന്നു."
-ND-
(
പ്രധാനമന്ത്രിയുടെ ഓഫീസ്
ഉത്തർപ്രദേശിലെ ലഖിംപൂർ ഖേരിയിലുണ്ടായ അപകടത്തിൽ പ്രധാനമന്ത്രി അനുശോചിച്ചു
പി എം എൻ ആർ എഫിൽ നിന്നും ധനസഹായം പ്രഖ്യാപിച്ചു
ഉത്തർപ്രദേശിലെ ലഖിംപൂർ ഖേരി ജില്ലയിലുണ്ടായ അപകട മരണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. അപകടത്തിൽ പരിക്കേറ്റവർ വേഗത്തിൽ സുഖം പ്രാപിക്കട്ടെയെന്നും അദ്ദേഹം ആശംസിച്ചു.
അപകടത്തിൽ മരിച്ചവരുടെ അടുത്ത ബന്ധുക്കൾക്ക് 2 ലക്ഷം രൂപയും. അപകടത്തിൽ പരിക്കേറ്റവർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന്  50,000 രൂപയും വീതം നൽകുമെന്നും പ്രധാനമന്ത്രി പ്രഖ്യാപിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"യുപിയിലെ ലഖിംപൂർ ഖേരിയിൽ ഉണ്ടായ അപകടത്തിൽ ദുഖിക്കുന്നു . മരിച്ചവരുടെ കുടുംബങ്ങളെ അനുശോചനം അറിയിക്കുന്നു. പരിക്കേറ്റവർ വേഗം സുഖം പ്രാപിക്കട്ടെ. മരിച്ചവരുടെ അടുത്ത ബന്ധുക്കൾക്ക് പി എം എൻ ആർ എഫിൽ നിന്നും 2 ലക്ഷം രൂപ വീതം നൽകും. പരിക്കേറ്റവർക്ക് 50,000 രൂപയും നൽകും. പ്രധാനമന്ത്രി നരേന്ദ്രമോദി"